
ТЕМА 1.

Ключови особености на правния ред на ЕС, характеризиращи съюзната система на правосъдието (съдебна система на ЕС и национални съдилища). 
Компетенции на СЕС и отношения с националните съдилища.
(Защо съдебна власт в ЕС?)
· Всеки самостоятелен правопорядък – с механизъм за съдебен контрол.

· Всяка власт – под съдебен контрол.
· Всяко основно право – със съдебни гаранции за защита.

ЕС: самостоятелен правопорядък, властова структура, с ХОП:

 „според постоянната практика на Съда общностните договори създават нов правен ред, в полза на който държавите са ограничили, във все по-широки сфери, суверенните си права и чиито субекти са не само държавите-членки, но също и техните граждани”. 
„ДЕИО, макар и сключен във формата на международен договор, представлява в пълна степен конституционна харта на една правова общност” (виж подробно „Европа като правова общност”). 
CJCE, 1991, Espace économique européenne, Avis С-1/91, Rec. I-6079, р. 2; 
на български език виж 55 най-важни решения…, с. 302.

„В действителност договорът не цели създаването на взаимни задължения между различните субекти, за които се прилага, а установява един нов правен ред, който урежда компетентността, правата и задълженията на тези субекти, както и необходимите процедури за установяване и санкциониране на всяко евентуално тяхно нарушаване”.
CJCE, 1964, Commission c/ Luxembourg et Belgique, 90-91/63 Rec. 1964, p. 1220.
От самото създаване на ЕО/ЕС – цялостна собствена съдебна система, без аналог. „Забележителното място на Съда в европейската институционна система е несъпоставимо с това на повечето негови международни събратя, на които е възложена по-скоро маргинална роля...  Всъщност значението на Съда произтича от значението на правото в европейската интеграция.”
Renaud DEHOUSE, La Cour de justice des Communautés européennes, Montchrestien, Paris, 1997, p. 9. 
Именно на тези потребности отговаря съдебна система на ЕС.
*

*

І. Особености на съдебната система на ЕС
1. Създаване, особености и уредба на съдебната власт в ЕС
1. Изграждане на съдебната власт в ЕС.
1.1. Създаване и развитие на съдебната система на ЕС: от Моне и Шуман до Лисабон
1.2. ЛД – втората голяма ревизия на съдебната власт на ЕС. 
1.2.1. ЛД предвиди една относително опростена структура на съдебната власт на ЕС и очерта единна съдебна институция, в рамките на която:

· някои категории типизирани дела (дела на служителите, общностните патенти и евентуално други) се гледат като парва инстанция от специализирани съдилища; 

· Общият съд се произнася като втора инстанция по обжалването на техните актове, ограничено до правните въпроси, и като първа инстанция по делата, възложени в неговата компетентност (виж по-долу); 

· а Съдът осъществява общото ръководство и контрол на съдебната власт на ЕС, като се произнася по изключение (само при преразглеждане на второинстанционните актове на ОС) като трета инстанция, като втора инстанция по решенията на ОС по преюдициални запитвания (след като Съветът реши да му възложи гледането на такива), и като първа и единствена инстанция по делата, оставени изключително в неговата компетентност (виж по-долу Глава 4).

Така днешното устройство на съдебната власт в ЕС е структурирано като „три-етажно”, но инстанционността е усложнена (ОС действа и като първа, и като втора инстанция, респ. Съдът – като първа, втора и трета по различните дела).

1.2.2. Компетентността на СЕС: вече всички компетенции на ЕС. 
· Заедно с премахването на „стълбовата структура”, правосъдието (с преходен период от 5 г.). и без ограничението в материята на ВИмП за ППЗ единствено от последна инстанция.
· Ограниченията по ОПВРС са смекчени – по изключение СЕС може да контролира спазването на чл. 40 ДЕС и актовете на институциите, които засягат ФЮЛ (по общия ред по чл. 263 ДФЕС).

1.2.3. Приложимото право: значително разширено с ХОП.

1.2.4. Особено съществени изменения се внасят в уредбата на ПОА:

· активна легитимация получават СП, ЕЦБ и Комитета на регионите; 
· атакуеми, освен А на „институциите” (вече и на ЕСв), са и А на ОАС;
· ФЮЛ – без „индивидуално засягане” за допустимост на исковете им за отмяна на регламенти (освен съдържащите изпълнителни мерки).
1.2.5. В ПУНДЧ – констатация и санкции ЕК получава възможност и да атакува неизпълнението на мерки по полицейско и съдебно сътрудничество по наказателноправни въпроси (също след преходен период от 5 г.).
1.2.6. непроменени изискванията към членовете и процедурата по назначаването (по общо съгласие от Съвета), но: КН.

1.2.7. Изрично: спешно ППЗ (чл. 267 ДФЕС).
1.3. Релевантни разпоредби след ЛД:
· Преамбюлът на ДЕС (§ 4): привързаност към принципите на свободата, демокрацията и зачитането на правата на човека и основните свободи, както и принципа на правовата държава;

· чл. 2 ДЕС: Съюзът се основава на ценностите на човешкото достойнство, свободата, демокрацията, равенството, правовата държава, както и на зачитането на правата на човека, включително правата на лицата, които принадлежат към малцинства. 
· Всички тези ценности предполагат наличието на ефективен механизъм за съдебното им гарантиране. Преамбюлът декларира решимост за създаване, а чл. 3, § 2 определя, че Съюзът предоставя на своите граждани „пространство на свобода, сигурност и правосъдие”, което естествено предполага силна съдебна институция. 
· Според чл. 6 ДЕС Съюзът зачита правата, свободите и принципите, определени в ХОП – невъзможно без самостоятелна съдебна система. 
· Чл. 4 ДФЕС отново изрично овластява ЕС и определя пространството на свобода, сигурност и правосъдие за област на „поделена компетентност”.

Така: неизбежно съществуването на собствена система на съдебна власт на ЕС. Проф. Коен Ленартс: „…меч за защита на предоставените субективни права и щит срещу нарушенията на ИОАС”
От 1952 г. до днес – около 15 000 решения, над 300 000 стр. съдебна практика.
2. Основни различия между интеграционен и международен съд.

Формално силно наподобява (по конституиране и упражняване на компетенциите).

Отликите: повече и принципни, по-близо до модела на националните, отколкото на международните юрисдикции. 
2.1. Най-съществената отлика: ролята в една „правова общност” – компетентност и функции в невиждано голям обем и многообразие.

За да действа ефикасно: задължителна компетентност (арг. от чл. 19 ДЕС), за разлика от повечето международни съдилища, чиято компетентност е факултативна. Всяка ДЧ приема властта на интеграционния съд – и възможността да им бъде търсена отговорност за неизпълнение на УД по ред, принципно различаващ се от реда в международното право – наднационалният орган ЕК е овластена да следи за общностната законност и да води дела срещу държавите-нарушителки, без да е необходимо каквото и да е произнасяне или участие на друга ДЧ. Към това може да се добави и категоричното неприемане от страна на СЕО на един от основните принципи на МП – СЕО обявява за недопустимо една ДЧ да оправдае неизпълнение на свое задължение по УД с неизпълнението на друга ДЧ

CJCE, 1964, AJ 90-91/63, Commission c/ Luxembourg et Belgique, Rec. 1271.
2.2. Член 344 ДФЕС (стар чл. 292 ДЕО) задължава ДЧ „да не уреждат споровете, отнасящи се до тълкуването или прилагането на Договорите, по начини различни от тези, предвидени в него”.
2.3. Компетентността е изключителна – той е компетентен да гледа категории дела, които не са от компетентността на никой друг съд (арг. от чл. 274 ДФЕС, стар чл. 240 ДЕО, и чл. 19 ДЕС). СЕС обаче няма обща компетентност (арг. от изчерпателното изброяване на производствата по които е компетентен) – той има само предоставена компетентност по сравнително ограничен кръг дела, което е и най-съществената му отлика от националните съдилища.
2.4. Решенията му се ползват с изпълнителна сила (чл. 280 ДФЕС, стар чл. 244 ДЕО), за разлика от МС, изпълнително основание в ДЧ, без екзекватура, а неизпълнението им е нарушение на УД и основание за търсене на отговорност от ДЧ.
2.5. След 1988 г. – уникално двуинстанционно правосъдие – непознато и за сега смятано за ненужно в МС. ДН – дори елементи на триинстанционност и възможност за уреждане и на триинстанционно. 
2.6. ПНП и ПДЕ позволяват пряко засягане на ФЮЛ – и това обосновава необходимостта те да разполагат с ефикасен механизъм за защита. Още от самото начало общностната юрисдикция е достъпна за преки искове на физически и юридически лица от държавите-членки – нещо, което не е характерно за международното правораздаване.
2.7. Още: особено високи изисквания и гаранции за независимост на членовете на СЕС, както и особено специфична фигура със съществена процесуална роля – ГА. Също и езиковият режим.
3. Правна уредба на съдебната система на ЕС.

Голямо множество правни източници от различен ранг:
3.1. Учредителните договори:

3.1.1. ДЕС: 
· чл. 13, § 1-3 (обща институционна рамка на ЕС и задължение за лоялно сътрудничество);

· чл. 19 (обща уредба на Съда на ЕС).

3.1.2. ДФЕС: 
· чл. 108 (относно извънредната процедура по прекомерен дефицит на ДЧ – стар чл. 88 ДЕО); 
· чл. 114, § 9 (относно пряко сезиране на СЕС от ДЧ при неправомерно поведение на ДЧ относно сближаването на законодателствата – стар чл. 95 ДЕО);

· чл. 228, § 1, ал. 1 (относно изваждането на актовете на СЕС от контрола на Омбудсмана) и § 2, ал.2 (относно правомощията на СЕС по освобождаването от длъжност на Омбудсмана – стар чл. 195 ДЕО);

· чл. 245, ал. 2 (относно правомощията на СЕС по прекратяването на мандата на ЕК – стар чл. 213 ДЕО);

· чл. 251-281 (основни разпоредби относно СЕС – стари чл. 220-245 ДЕО);

· чл. 286, § 6 (относно освобождаването от длъжност на член на Сметната палата – стар чл. 247 ДЕО;

· чл. 299 (относно правомощията на СЕС по принудителното изпълнение на актовете на институциите на ЕС – стар чл. 256 ДЕО);

· чл. 316 (относно разходите на СЕС в бюджета на ЕС – стар чл. 271 ДЕО);

· чл. 340 (относно договорната и извъндоговорната отговорност – стар чл. 288 ДЕО);

· чл. 342 (относно езиковия режим на институциите – стар чл. 290 ДЕО);

· чл. 344 (относно изключителната компетентност на СЕС и задължението на ДЧ да не уреждат споровете помежду си пред друг съд – стар чл. 292 ДЕО);

· чл. 348, ал. 2 (относно възможността за пряко сезиране на СЕС за неправомерни действия на ДЧ по чл. 346 и 347 – стар чл. 298 ДЕО) и

· чл. 218, § 11 (относно консултативната компетентност на СЕС по международни договори на ЕС – стар чл. 300 ДЕО).
3.1.3. Относно ОС: 
· чл. 19 ДЕС (обща рамка на съдебната институция, част от която е ОС); 
· чл. 254-256 ДФЕС – изричните разпоредби за ОС от общата уредба на СЕС, повечето от другите разпоредби за СЕС обаче също намират приложение по отношение на ОС: според чл. 253, ал. 5 разпоредбите относно Съда се прилагат и относно Общия съд, освен когато УСЕС предвижда друго. 
3.1.4. Чл. 20, § 1, ал. 1 ДЕС и чл. 257 ДФЕС предвиждат възможност за създаване на специализирани съдилища.
3.1.5. В ДЕОАЕ – чл. 3, чл. 12; чл. 18; чл. 21; чл. 38; чл. 81-83; чл.103-105; чл. 136-160; чл.164; чл. 188; чл. 193.
3.2. Протоколът (към ДЕС и ДФЕС) относно Устава на Съда на ЕС. С ранг на първичен източник, той доразвива уредбата на УД относно организацията и функционирането на Съда на ЕС, закрепва процесуалните правила за производствата и предвижда някои неспоменати в УД производства. Уставът на СЕС се прилага по отношение на всички съдилища, съставляващи СЕС. Чл. 281, ал. 2 ДФЕС предвижда опростена процедура за изменяне на УСЕС.
3.3. Производни правни източници относно Съда.
3.3.1. Процесуалният правилник на Съда (ППС, 2010/C 177/01), изготвен от Съда (СЕО) и приет с регламент на Съвета с единодушие на 19 юни 1991 г. съгласно чл. 253, ал. 5 ДФЕС, посл. изм. 23 март 2010 г.
3.3.2. Допълнителен правилник към ППС, приет от СЕО в Люксембург на 4 декември 1974 г. и одобрен от Съвета с единодушие. 
3.3.3. Инструкции за съдебния секретар на Съда, приети от СЕО по предложение на председателя, Люксембург, 4 декември 1974 г..
3.3.4. Указания към процесуалните представители на страните в писменото и устното производство пред Съда на Европейските общности от февруари 2009 година.
3.3.5. Практически указания относно преките производства и жалбите срещу решения или определения на Първоинстанционния съд 
3.3.6. Информационна бележка относно отправянето на преюдициални запитвания от националните юрисдикции.
3.3.7. Съобщение на ЕК относно принципите при осъществяването на процедурата по налагане на санкции на ДЧ, която не изпълнява съдебно решение за установяване на неизпълнение на задължение. 

3.3.8. Съобщение на ЕК № 97/C 63/02 относно методиката за изчисляване на периодичната санкция. На 13 декември 2005 г. ЕК издава ново съобщение, в което уточнява методиката на изчисляване и заявява намерението си постоянно да предлага налагането и на двете санкции, когато е налице продължаващо нарушение.

3.3.9. Дирекция „Устни преводи” на Съда е издала кратки „Съвети към страните”.

Последните няколко акта са създадени от Съда на основание чл. 125-а ППС и следва да се разглеждат като правнообвързващи (квазинормативни).
3.4. Производно право относно ОС. 

3.4.1. Чл. 47 УСЕС предвижда, че разпоредбите на УСЕС относно организацията и статуса на членовете на Съда (чл. 2-8 и 14, 15, 17, ал. 1, 2, 4 и 5, и чл. 18) се прилагат и по отношение на ОС. Чл. 53 УСЕС определя, че процесуалните правила пред Съда се прилагат и пред ОС и предвижда доразвиването им в процесуален правилник на ОС.
3.4.2. Процесуалният правилник на ОС (ППОС) от 2 май 1991 г., изготвен от ОС (ПИС), одобрен от Съда (СЕО) и приет с единодушие от Съвета съгласно чл. 254, ал. 4 ДФЕС.
3.4.3. Указания за секретаря на Общия съд от 5 юли 2007 година, приети от ОС по предложение на председателя на ОС на осн. чл. 23 ППОС.
3.4.4. Практически инструкции към страните, приети от ПИС на 5 юли 2007 г.
3.4.5. Критерии и процедури за определяне на съставите и разпределяне на делата между съставите, приети от ПИС, Люксембург, 13 септември 2004 г.

3.4.6. Решения за избор на председател на ОС, на председатели на състави и определяне на заместващи съдии.
3.4.7. „Съвети към страните” от Дирекция „Устни преводи”.
Последните актове са създадени от ОС на основание чл. 136-а ППОС и също следва да се разглеждат като правнообвързващи (квазинормативни).

3.5. Разпоредби в УД и производно право относно СПС.

3.5.1. Чл. 20, § 1, ал. 1 ДЕС и чл. 257 ДФЕС предвиждат възможност за създаване на специализирани съдилища.
3.5.2. Приложение І към УСЕС относно СПС (с ранг на първичен източник) урежда общата правна рамка на функционирането на СПС.
3.5.3. Решение на Съвета от 2 ноември 2004 година за създаване на Съда на публичната служба (2004/752/ЕО, Евратом). Според чл. 3, § 3 на Решението за създаване на СПС до приемането на собствен процесуален правилник на СПС, той действа по ППОС, освен разпоредбите относно разглеждането на делата от един съдия.
3.5.4. Процесуален правилник на СПС (2010/C 177/03, ППСПС).
3.5.5. Указания за секретаря на СПС от от 19 септември 2007 година.
3.5.6. Практически указания към страните относно съдебното производство пред СПС.
3.5.7. Критерии и процедури за определяне на съставите и разпределяне на делата между съставите, решения за избор на председател на СПС, на председатели на състави и определяне на заместващи съдии.

3.5.8. „Съвети към страните” от Дирекция „Устни преводи”. 
2. Отношения между Съда на ЕС и националните съдилища
1. Единна система? 

В доктрината: две разбирания за „съдебната система” на ЕС… 
1.1. Прокарано е ясно разграничение – и институционално, и материално, решаването на споровете по прилагането на ПЕС е поделено. 

1.1.1. Неравномерно – НЮ правораздават на общо основание по всички спорове по прилагането на ПЕС и извън компетентността им: само твърде ограничен кръг въпроси, изчерпателно изброени в УД и изрично поставени в компетентността на съдилищата на ЕС.

1.1.2. Това са въпросите с най-голямо юридическо и практическо значение на съюзно равнище – както за частните лица (исковете им срещу противоправните актове или бездействия на органите на ЕС), така и за ДЧ (способите за защита на общностната законност и исковете им срещу друга ДЧ, която не изпълнява общностните си задължения) и за самия ЕС и неговите органи (споровете между тях за компетентност и способите, предоставени на първо място на Комисията, като „пазителка на Договорите”, и на другите институции.
1.2. От организационна гледна точка механизмът на правосъдието по Правото на ЕС е сложен и нехомогенен: от една страна сложната и многообразна система от правораздавателни органи в 27-те ДЧ (с множеството национални специфики), от друга страна все по-усложняващата се система от съдебни органи на самия ЕС.
1.3. От материална гледна точка разграничението е дори още по-очевидно – съдилищата на ЕС могат да гледат само ограничен и изрично определен кръг дела, по които националните юрисдикции по никакъв повод и начин не мога да се произнасят (виж по-долу – Глава 4) – и обратно, националните юрисдикции са компетентни да гледат всички дела по прилагането на правото на ЕС, с изключение на тези, които изрично са включени в компетентността на Съда на ЕС. 

Съдът на ЕС (съдебната власт) не разполага с обща компетентност, не правораздава „на общо основание”. Има само едно (относително ограничено, но с интензивно приложение и голяма икономическа значимост) изключение – предвидената в чл. 261 ДФЕС (стар чл. 229 ДЕО) компетентност на СЕС да решава спорове с „пълна юрисдикция” (по актове на ЕС, предвиждащи санкции).
1.4. От процесуална и административна гледна точка разграничението е безусловно – никаква процесуална, административна, йерархична, бюджетна или друга връзка. Те правораздават самостоятелно, подчинени на различна и автономна конституционна и процесуална уредба – принцип на процесуална автономия на ДЧ. По никакъв начин и на никакво правно основание решенията на националните юрисдикции не подлежат на обжалване пред юрисдикция на ЕС, дори по дела, по които прилагат Правото на ЕС.
1.5. Изключение (специфика) – ППЗ, но то не нарушава Пц на процесуална независимост и самостоятелност на националните юрисдикции и не ги поставя в йерархическа зависимост. 
Доктринална зависимост. 
1.6. Като част от съдебната система на ЕС или само като национален орган по прилагането на Правото на ЕС, във всички случаи НЮ черпи компетентност и се подчинява не само на интеграционните правни норми, но и на вътрешноправни източници. 

1.6.1. Националното процесуално законодателство е единственото приложимо. 
1.6.2. Законодателството на ДЧ остава единственото приложимо по редица въпроси, неуредени в Правото на ЕС (напр. цялото наказателно право, семейното и наследственото право и много други). Но – безусловно длъжен да се съобразява с Правото на ЕС.
1.7. Съюзните и националните юрисдикции могат да се разглеждат като компоненти на системата на правосъдието на ЕС, 
1.8. но под „съдебна система на ЕС” да се разбира системата на съюзните („общностни”, „интеграционни”) съдилища, включваща:

1. Съда (бивш СЕО, създаден най-рано и с най-широки правомощия), наричан след ЛД само Съд;

2. Общия съд (създаден през 1989 г. като Първоинстанционен съд);

3. специализираните съдилища (предвидени с ДН и в процес на създаване, действащ е Съдът на публичната служба от 2004 г., виж по-долу Глава 7).
Всички те заедно съставляват една от седемте (след ЛД) основни институции на ЕС – съдебната институция (наричана Съд на ЕС). 

2. Доктриналната власт на Съда на ЕС над националните съдилища.
2.1. Водещата линия в цялата практика на СЕС е постулатът, догмата, императивът за „еднообразното и правилно прилагане” на ПЕС, насочена именно и най-директно към националния съдия: той е този, който трябва да прилага еднообразно и правилно и да гарантира, че всички други национални органи ще прилагат еднообразно и правилно.
2.1.1. Защо „Еднообразно прилагане”? 
2.1.2. Защо „правилно” прилагане? 
2.1.3. Защо именно от националния съдия? 
2.2. От догмата за „еднообразно и правилно прилагане”, произлизат всички изисквания към националния съдия, налагани упорито и последователно в практиката на СЕО: 

· да прилага ПЕС;

· като самостоятелен правопорядък, а не като част от вътрешното право; 

· да го прилага с предимство пред всяка вътрешна норма;
· и да удовлетворява изискванията на директния ефект на тези от нормите на ПЕС, които са годни да проявят такъв.
2.3. Принцип на лоялно сътрудничество. 
2.3.1. Задължението за лоялно сътрудничество е уредено днес в чл. 4, § 3 ДЕС. 

· немислимо за системата на МП задължение за ДЧ 

· очевидно ангажира пълната съпричастност на националните съдилища. 

2.3.2. ДЧ са да прилагат ПЕС и да санкционират всяко нарушаване.

2.3.3. Чл. 19, § 1, ал. 2 ДЕС доразвива принципа на лоялно сътрудничество с изрично уреденото задължение ДЧ да създадат правните средства, необходими за осигуряването на ефективна правна защита в областите, обхванати от правото на Съюза”, и да гарантират пълната им ефективност.
2.3.4. Да санкционират всяко нарушение от страна на държавата и да поправят причинените вреди за гражданите – особена взискателност към върховните съдилища на ДЧ. 

Знаково решение: CJCE, 2003, Köbler, C-224/01, Rec. I-10239.

2.4. Доктринална власт: да прилагат Правото на ЕС така, както СЕС определя за правилно:

2.4.1. Относно директния ефект. 
2.4.2. Революционна юриспруденция относно директивите и особено за „възможността за позоваване на директива пред съд”, независимо от въпроса а директния ефект на отделни нейни норми. 
2.4.3. Много разширено разбиране кой в ДЧ е длъжен да се съобразява с директния ефект и е категоричен, че „задължението за резултат, предписано от директивата, обвързва …и правораздавателните органи”. 
     CJCE, 1984, Von Colson, 14/83, Rec. 1891, р. 26. 
Вменява изключително широко задължение за съобразено тълкуване – длъжен да тълкува националното си право в съответствие не само с конкретните общностни норми (разбирай с директен ефект), но и в съответствие с общия смисъл и цел на даден общностен акт – вкл. и директива. 



CJCE, 1990, Marleasing, 80/86, Rec. I-4135.
2.4.4. „Тълкувателна приложимост” на всички директиви – 1984 г.: „националната юрисдикция следва да даде на закона, приет в изпълнение на директивата, ...тълкувание и приложение, съобразени с изискванията на Общностното право”. 
CJCE, 1984, Von Colson, 14/83, Rec. 1891.
През 1990 г. е още по-ясен: „националните юрисдикции са длъжни при тълкуването на разпоредбите на националното си право – предварително или и последващо – да го тълкуват доколкото е възможно в светлината на буквата и духа на директивата, с оглед постигането на определените в нея цели”. 
CJCE, 1990, Marleasing, 80/86, Rec. I-4135. 
В същия смисъл – CJCE, 1993, Wagner Miret, C-334/92, Rec. I-6911, р. 20; 
CJCE, 1998, Bellone, C-215/97, Rec. I-2191; CJCE, 1998, Coote, C-185/97, Rec. I-5199, p.18; 
CJCE, 2000, Oceano Grupo, AJ C-240-244/98, Rec. I-4963, p.30.
2.4.5. Изискването за съобразено тълкуване на националното право е естественоприсъщо на интеграционната правна система и позволява на националните юрисдикции да осигурят пълната ефикасност на общностното право. 

CJCE, 2004, Pfeiffer, AJ С-397-403/01, Rec. І-2315; CJCE, 2006, Adeneler, С-212/04, Rec. І-6057.
2.4.6. Широко разбиране за „нарушаване на правото на ЕС” от ДЧ.
2.5. Задължения за националния съдия…
PAGE  
Този документ е създаден в рамките на проект „Повишаване на компетентността на съдии, съдебни помощници и съдебни служители от ВАС и административните съдилища”, Договор № 13-24-2/10.09.2013 г., финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 

